ddrg/super_eurlex huggingface dataset:
[pic] | COMISIA COMUNITĂȚILOR EUROPENE |

Bruxelles, 22.6.2009

COM(2009)306 final

2007/0098/COD

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE privind amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI de stabilire a normelor comune privind condițiile care trebuie îndeplinite pentru a exercita ocupația de operator de transport rutier

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

AVIZUL COMISIEIîn conformitate cu articolul 251 alineatul (2) paragraful al treilea litera (c) din Tratatul CEprivind amendamentele Parlamentului Europeanla poziția comună a Consiliului referitoare lapropunerea de

REGULAMENT AL PARLAMENTULUI EUROPEAN ȘI AL CONSILIULUI de stabilire a normelor comune privind condițiile care trebuie îndeplinite pentru a exercita ocupația de operator de transport rutier

1. INTRODUCERE

În conformitate cu articolul 251 alineatul (2) paragraful al treilea litera (c) din Tratatul CE, Comisia emite un aviz privind amendamentele propuse de Parlamentul European în a doua lectură. Comisia prezintă mai jos avizul său privind amendamentele propuse de Parlament.

2. Istoricul dosarului

Data transmiterii propunerii către Parlamentul European și Consiliu [document COM(2007)263 final – 2007/0098 (COD)]: | 23 mai 2007 |

Data avizului Comitetului Economic și Social European: | 16 ianuarie 2008 |

Data avizului Parlamentului European, prima lectură: | 21 mai 2008 |

Data transmiterii propunerii modificate: | 13 iunie 2008 |

Data adoptării poziției comune: | 9 ianuarie 2009 |

Data avizului Parlamentului European, a doua lectură | 23 aprilie 2009 |

3. Obiectul propunerii

Obiectivul propunerii în cauză este de a stabili norme comune privind condițiile care trebuie îndeplinite pentru a exercita ocupația de operator de transport rutier. Propunerea are drept scop înlocuirea Directivei 96/26/CE cu un regulament nou în vederea unei mai bune armonizări și a promovării unei concurențe mai loiale între operatori pe piața internă.

4. Avizul Comisiei privind Amendamentele Parlamentului European

După câteva luni de negocieri sub președinția cehă, Parlamentul și Consiliul au căzut de acord în privința unui compromis în a doua lectură, în special referitor la instituirea registrelor electronice ale întreprinderilor de transport. Comisia consideră acceptabile amendamentele de compromis adoptate de Parlamentul European în urma celei de-a doua lecturi pentru a confirma acest acord.

5. Concluzie

În conformitate cu articolul 250 alineatul (2) din Tratatul CE, Comisia își modifică propunerea după cum se prevede mai sus.
[pic] | COMISIA COMUNITĂȚILOR EUROPENE |

Bruxelles, 22.6.2009

COM(2009)305 final

2007/0099/COD

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE privind amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI privind normele comune de acces pe piața transportului rutier internațional de mărfuri (reformare)

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

AVIZUL COMISIEIîn conformitate cu articolul 251 alineatul (2) paragraful al treilea litera (c) din Tratatul CEprivind amendamentele Parlamentului Europeanla poziția comună a Consiliului referitoare lapropunerea de

REGULAMENT AL PARLAMENTULUI EUROPEAN ȘI AL CONSILIULUI privind normele comune de acces pe piața transportului rutier internațional de mărfuri (reformare)

1. I NTRODUCERE

ÎN CONFORMITATE CU ARTICOLUL 251 ALINEATUL (2) PARAGRAFUL AL TREILEA LITERA (C) DIN TRATATUL CE, COMISIA EMITE UN AVIZ PRIVIND AMENDAMENTELE PROPUSE DE PARLAMENTUL EUROPEAN ÎN A DOUA LECTURă. COMISIA PREZINTă MAI JOS AVIZUL SăU PRIVIND AMENDAMENTELE PROPUSE DE PARLAMENT.

2. Istoricul dosarului

Data transmiterii propunerii către Parlamentul European și Consiliu [document COM(2007)265 final – 2007/0099 (COD)]: | 23 mai 2007 |

Data avizului Comitetului Economic și Social European: | 12 martie 2008 |

Data avizului Parlamentului European, prima lectură: | 21 mai 2008 |

Data transmiterii propunerii modificate: | 13 iunie 2008 |

Data adoptării poziției comune: | 9 ianuarie 2009 |

Data avizului Parlamentului European, a doua lectură | 23 aprilie 2009 |

3. Obiectul propunerii

Obiectivul propunerii adoptate de Comisie la 23 mai 2007 este de a stabili norme comune pentru accesul la piața transportului rutier internațional de mărfuri. Propunerea înlocuiește două regulamente privind accesul la piață al transportatorilor rutieri de mărfuri, precum și o directivă a Consiliului privind exceptarea anumitor tipuri de transport de la regimul de autorizare. Printre altele, propunerea respectivă are drept scop o mai bună aplicare a reglementărilor privind cabotajul rutier prin clarificarea definiției acestuia.

4. Avizul Comisiei privind Amendamentele Parlamentului European

După câteva luni de negocieri sub președinția cehă, Parlamentul și Consiliul au căzut de acord în privința unui compromis în a doua lectură, în special referitor la definiția cabotajului. Comisia consideră acceptabile amendamentele de compromis adoptate de Parlamentul European în urma celei de-a doua lecturi pentru a confirma acest acord.

5. Concluzie

În conformitate cu articolul 250 alineatul (2) din Tratatul CE, Comisia își modifică propunerea după cum se prevede mai sus.
[pic] | COMISIA COMUNITĂȚILOR EUROPENE |

Bruxelles, 8.7.2009

COM(2009) 365 final

Propunere de

DECIZIE A CONSILIULUI

de modificare a deciziei Consiliului din 20 ianuarie 2009 de acordare a unei asistențe financiare comunitare pe termen mediu Letoniei

Propunere de

DECIZIE A CONSILIULUI

de modificare a deciziei Consiliului din 20 ianuarie 2009 de acordare a unei asistențe financiare comunitare pe termen mediu Letoniei

CONSILIUL UNIUNII EUROPENE,

având în vedere Tratatul de instituire a Comunității Europene,

având în vedere Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre, în special articolul 5 paragraful al doilea coroborat cu articolul 8,

având în vedere propunerea Comisiei emisă în urma consultării Comitetului economic și financiar (CEF),

întrucât:

(1) Prin Decizia 2009/289/CE, Consiliul a decis să acorde asistență reciprocă Letoniei. Prin Decizia 2009/290/CE, Consiliul a decis să acorde asistența financiară pe termen mediu Letoniei.

(2) Amploarea și intensitatea crizei financiare care afectează Letonia implică necesitatea revizuirii condițiilor de politică economică prevăzute pentru plata tranșelor asistenței financiare comunitare, cu scopul de a lua în calcul efectele produse de reducerea semnificativă a PIB asupra bugetului.

(3) Prin urmare, Decizia 2009/290/CE a Consiliului ar trebui modificată în consecință.

ADOPTĂ PREZENTA DECIZIE:

Articolul 1

Decizia Consiliului 2009/290/CE se modifică după cum urmează:

1. La articolul 3 alineatul (5), litera (a) se înlocuiește cu următorul text:

„Implementarea unui program fiscal clar definit pe termen mediu pentru a reduce deficitul public general sub valoarea de referință din tratat, de 3% din PIB, într-un interval de timp și conform unei traiectorii de consolidare compatibile cu recomandările Consiliului către Letonia, adoptate în cadrul procedurii de deficit excesiv.”

2. La articolul 3 alineatul (5), litera (b) se înlocuiește cu următorul text:

„Execuția bugetului pentru 2009 și adoptarea bugetului pentru 2010 cuprinzând măsuri sustenabile compatibile cu traiectoria de consolidare.”

Articolul 2

Prezenta decizie se adresează Republicii Letonia.

Articolul 3

Prezenta decizie se publică în Jurnalul Oficial al Uniunii Europene .

Adoptată la Bruxelles,

Pentru Consiliu,

Președintele
[pic] | COMISIA COMUNITĂȚILOR EUROPENE |

Bruxelles, 17.11.2009

COM(2009)638 final

Propunere de

REGULAMENT AL CONSILIULUI

de abrogare a Regulamentului (CE) nr. 1859/2005 de impunere a unor măsuri restrictive împotriva Uzbekistanului

EXPUNERE DE MOTIVE

1. La 14 noiembrie 2005, Consiliul a adoptat Regulamentul (CE) nr. 1859/2005 de impunere a unor măsuri restrictive împotriva Uzbekistanului.

2. Regulamentul menționat a fost adoptat în urma Poziției comune 2005/792/PESC din aceeași dată. Valabilitatea măsurilor restrictive impuse a fost extinsă prin Pozițiile comune 2006/787/PESC, 2007/734/PESC și 2008/843/PESC, acestea urmând să expire la 13 noiembrie 2009.

3. La 27 octombrie 2009, Consiliul a hotărât ca valabilitatea acestor măsuri să nu mai fie extinsă.

4. Prin urmare, Comisia propune ca Regulamentul (CE) nr. 1859/2005 să fie abrogat din data de 14 noiembrie 2009.

Propunere de

REGULAMENT AL CONSILIULUI

de abrogare a Regulamentului (CE) nr. 1859/2005 de impunere a unor măsuri restrictive împotriva Uzbekistanului

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 60 alineatul (1) și articolul 301,

având în vedere Poziția comună 2007/734/PESC a Consiliului din 13 noiembrie 2007 privind măsuri restrictive împotriva Uzbekistanului[1], astfel cum a fost modificată și extinsă prin Poziția comună 2008/843/PESC[2],

având în vedere propunerea Comisiei,

întrucât:

5. Regulamentul (CE) nr. 1859/2005 al Consiliului din 14 noiembrie 2005 de impunere a unor măsuri restrictive împotriva Uzbekistanului[3] interzice vânzarea, furnizarea, transferul sau exportul către Uzbekistan de echipamente care ar putea fi folosite pentru represiune internă și furnizarea de finanțare, de asistență financiară sau tehnică oricărei persoane fizice sau juridice, entitate sau organism din Uzbekistan sau pentru utilizare în Uzbekistan.

6. La 27 octombrie 2009, Consiliul a hotărât ca valabilitatea măsurilor restrictive împotriva Uzbekistanului prevăzute în Poziția comună 2007/734/PESC, astfel cum a fost modificată prin Poziția comună 2008/843/PESC nu ar trebui extinsă după 13 noiembrie 2009, data de expirare a acestor măsuri.

7. Prin urmare, Regulamentul (CE) nr. 1859/2005 ar trebui abrogat cu efect de la data de expirare a măsurilor restrictive prevăzute în Poziția comună 2007/734/PESC,

ADOPTĂ PREZENTUL REGULAMENT:

Articolul 1

Regulamentul (CE) nr. 1859/2005 se abrogă.

Articolul 2

Prezentul regulament intră în vigoare în ziua următoare datei publicării în Jurnalul Oficial al Uniunii Europene .

Regulamentul produce efecte de la 14 noiembrie 2009.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, […]

Pentru Consiliu

Președintele […]

[1] JO L 295, 14.11.2007, p. 34.

[2] JO L 300, 11.11.2008, p. 55.

[3] JO L 299, 16.11.2005, p. 23.
[pic] | COMISIA COMUNITĂȚILOR EUROPENE |

Bruxelles, 30.11.2009

COM(2009)660 final

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea instrumentului de flexibilitate

EXPUNERE DE MOTIVE

Acordul interinstituțional din 17 mai 2006[1] permite mobilizarea instrumentului de flexibilitate în vederea finanțării unor cheltuieli clar identificate care nu ar putea fi finanțate în limitele plafoanelor disponibile pentru una sau mai multe rubrici din cadrul financiar multianual.

Pentru bugetul 2010, sunt necesare cheltuieli suplimentare, care depășesc plafoanele de la rubrica 1a. S-a propus, prin urmare, mobilizarea instrumentului de flexibilitate în conformitate cu punctul 27 din Acordul interinstituțional.

Sumele care trebuie mobilizate sunt după cum urmează:

- 120 de milioane EUR pentru finanțarea de proiecte în domeniul energiei în cadrul planului european de redresare economică;

- 75 de milioane EUR pentru dezafectarea centralei nucleare Kozloduy.

Celor două componente ale autorității bugetare li se reamintește faptul că publicarea deciziei în Jurnalul Oficial al Uniunii Europene va avea loc cel târziu la data publicării bugetului 2010.

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea instrumentului de flexibilitate

PARLAMENTUL EUROPEAN ȘI CONSILIUL UNIUNII EUROPENE,

având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[2], în special punctul 27 al cincilea paragraf,

având în vedere propunerea Comisiei[3],

Întrucât, la reuniunea de conciliere din 18 noiembrie 2009, cele două componente ale autorității bugetare au convenit să mobilizeze instrumentul de flexibilitate pentru a completa finanțarea în bugetul 2010, peste plafonul rubricii 1a:

- 120 de milioane EUR pentru finanțarea de proiecte în domeniul energiei în cadrul planului european de redresare economică;

- 75 de milioane EUR pentru dezafectarea centralei nucleare Kozloduy.

DECIDE:

Articolul 1

În cadrul bugetului general al Uniunii Europene pentru exercițiul financiar 2010 (denumit în continuare „bugetul 2010”), se utilizează instrumentul de flexibilitate pentru a asigura suma de 195 milioane EUR în credite de angajament la rubrica 1a.

Această sumă este folosită pentru a completa finanțarea cu:

- 120 de milioane EUR pentru finanțarea de proiecte în domeniul energiei în cadrul planului european de redresare economică;

- 75 de milioane EUR pentru dezafectarea centralei nucleare Kozloduy.

Articolul 2

Prezenta decizie se publică în Jurnalul Oficial al Uniunii Europene .

Adoptată la Bruxelles,

Pentru Parlamentul European Pentru Consiliu

Președintele Președintele

[1] JO C 139, 14.6.2006, p. 1.

[2] JO C 139, 14.6.2006, p. 1.

[3] JO […]
[pic] | COMISIA EUROPEANĂ |

Bruxelles, 8.2.2010

COM(2010)50 final

2010/0034 (NLE)

Propunere de

DECIZIE A CONSILIULUI

de modificare a Deciziei 2009/459/CE din 6 mai 2009 de acordare de asistență financiară comunitară pe termen mediu României

2010/0034 (NLE)

Propunere de

DECIZIE A CONSILIULUI

de modificare a Deciziei 2009/459/CE din 6 mai 2009 de acordare de asistență financiară comunitară pe termen mediu României

CONSILIUL UNIUNII EUROPENE,

având în vedere Tratatul privind funcționarea Uniunii Europene,

având în vedere Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre[1], în special articolul 5 paragraful al doilea coroborat cu articolul 8,

având în vedere propunerea Comisiei emisă în urma consultării Comitetului economic și financiar (CEF),

întrucât:

(1) Prin Decizia 2009/458/CE[2], Consiliul a decis să acorde asistență reciprocă României. Prin Decizia 2009/459/CE[3], Consiliul a decis să acorde asistență financiară pe termen mediu României.

(2) Amploarea și intensitatea recesiunii economice care afectează România implică necesitatea revizuirii condițiilor de politică economică prevăzute pentru plata tranșelor asistenței financiare, cu scopul de a lua în calcul efectele produse de contracția mult mai mare decât se estimase a PIB-ului real.

(3) Prin urmare, Decizia 2009/459/CE a Consiliului trebuie modificată în consecință.

ADOPTĂ PREZENTA DECIZIE:

Articolul 1

Decizia Consiliului 2009/459/CE se modifică după cum urmează:

1. La articolul 3 alineatul (5) litera (a) se înlocuiește cu următorul text:

„Implementarea unui program fiscal pe termen mediu definit în mod clar pentru a reduce deficitul public general sub valoarea de referință din tratat, de 3% din PIB, într-un interval de timp și conform unei traiectorii de consolidare compatibile cu recomandările Consiliului către România adoptate în cadrul procedurii de deficit excesiv.”

2. La articolul 3 alineatul (5) litera (b) se înlocuiește cu următorul text:

„Adoptarea și executarea bugetului anual pe 2010 și a bugetelor ulterioare într-un mod compatibil cu traiectoria de consolidare.”

Articolul 2

Prezenta decizie se adresează României.

Articolul 3

Prezenta decizie se publică în Jurnalul Oficial al Uniunii Europene .

Adoptată la Bruxelles,

Pentru Consiliu,

Președintele

([1]) JO L 53, 23.2.2002, p. 1.

([2]) JO L 150, 13.6.2009, p. 6.

([3]) JO L 150, 13.6.2009, p. 8.
[pic] | COMISIA EUROPEANĂ |

Bruxelles, 8.4.2010

COM(2010)150 final

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea instrumentului de flexibilitate

EXPUNERE DE MOTIVE

Acordul interinstituțional din 17 mai 2006[1] permite mobilizarea instrumentului de flexibilitate în vederea finanțării unor cheltuieli clar identificate care nu ar putea fi finanțate în limitele plafoanelor disponibile pentru una sau mai multe rubrici din cadrul financiar multianual.

În conformitate cu punctul 27 din Acordul instituțional și în urma examinării tuturor posibilităților de realocare a creditelor la rubrica 4, Comisia propune mobilizarea instrumentului de flexibilitate pentru finanțarea măsurilor de însoțire pentru sectorul bananelor (BAM), pentru o sumă de 18,3 milioane EUR peste plafonul rubricii 4.

Celor două componente ale autorității bugetare li se reamintește faptul că publicarea deciziei în Jurnalul Oficial al Uniunii Europene va avea loc cel târziu la data publicării bugetului rectificativ nr. 3/2010.

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea instrumentului de flexibilitate

PARLAMENTUL EUROPEAN ȘI CONSILIUL UNIUNII EUROPENE,

având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[2], în special punctul 27 al cincilea paragraf,

având în vedere propunerea Comisiei[3],

Întrucât, după ce au examinat toate posibilitățile de realocare a creditelor la rubrica 4, cele două componente ale autorității bugetare au convenit să mobilizeze instrumentul de flexibilitate pentru a completa finanțarea în bugetul 2010, peste plafonul rubricii 4, pentru o sumă de 18,3 milioane EUR pentru finanțarea măsurilor de însoțire pentru sectorul bananelor (BAM),

DECIDE:

Articolul 1

În cadrul bugetului general al Uniunii Europene pentru exercițiul financiar 2010 (denumit în continuare „bugetul 2010”), se utilizează instrumentul de flexibilitate pentru a se asigura suma de 18,3 milioane EUR în credite de angajament la rubrica 4.

Această sumă este folosită pentru a completa finanțarea cu:

- 18,3 milioane EUR pentru finanțarea măsurilor de însoțire pentru sectorul bananelor (BAM).

Articolul 2

Prezenta decizie se publică în Jurnalul Oficial al Uniunii Europene .

Adoptată la Bruxelles,

Pentru Parlamentul European Pentru Consiliu

Președintele Președintele

[1] JO C 139, 14.6.2006, p. 1.

[2] JO C 139, 14.6.2006, p. 1.

[3] JO […]
[pic] | COMISIA EUROPEANĂ |

Bruxelles, 14.4.2010

COM(2010)146 final

2010/0081 (NLE)

Propunere de

REGULAMENT AL CONSILIULUI

privind alocarea posibilităților de pescuit în conformitate cu Acordul de parteneriat în domeniul pescuitului dintre Uniunea Europeană și Insulele Solomon

EXPUNERE DE MOTIVE

Pe baza mandatului acordat Comisiei de către Consiliu, Comunitatea și Insulele Solomon au negociat și parafat, la 26 septembrie 2009, un acord de parteneriat în domeniul pescuitului care oferă pescarilor din UE posibilități de pescuit în zona de pescuit a Insulelor Solomon în perioada 9 octombrie 2009 – 8 octombrie 2012. Acest acord de parteneriat a fost supus spre aprobare Consiliului.

În conformitate cu tratatul, trebuie de asemenea definită metoda de alocare a posibilităților de pescuit între statele membre.

Comisia propune Consiliului adoptarea prezentului regulament.

2010/0081 (NLE)

Propunere de

REGULAMENT (UE) NR. …/… AL CONSILIULUI

din […]

privind alocarea posibilităților de pescuit în conformitate cu Acordul de parteneriat în domeniul pescuitului dintre Uniunea Europeană și Insulele Solomon

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 43 alineatul (3),

având în vedere propunerea Comisiei Europene,

întrucât:

1. La 26 septembrie 2009 a fost parafat și trimis spre aprobare Consiliului un nou Acord de parteneriat în domeniul pescuitului.

2. Trebuie definită metoda de alocare a posibilităților de pescuit între statele membre.

ADOPTĂ PREZENTUL REGULAMENT:

Articolul 1

1. Posibilitățile de pescuit stabilite în protocolul la Acordul de parteneriat în domeniul pescuitului dintre Uniunea Europeană și Insulele Solomon vor fi alocate statelor membre după cum urmează:

- Toniere frigorifice cu plasă pungă: | Spania: Franța: | 75% din posibilitățile de pescuit disponibile 25% din posibilitățile de pescuit disponibile |

2. În cazul în care cererile de autorizație de pescuit din partea statelor membre menționate la alineatul (1) nu epuizează posibilitățile de pescuit stabilite prin protocol, Comisia poate lua în considerare cereri de autorizații de pescuit din partea oricărui alt stat membru.

3. Fără a aduce atingere dispozițiilor din acord și din protocol, se aplică Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare[1].

Articolul 2

Prezentul regulament intră în vigoare în ziua următoare datei publicării în Jurnalul Oficial al Uniunii Europene .

Regulamentul este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu

Președintele

[1] JO L 286, 29.10.2008, p. 33.